وزدات المتحدثة: "دابا البرلمان راه فيه ناس ما عندهم حتى تجربة سياسية، ما كانوش فالأحزاب، وحتى يلا كانوا فأحزاب كانوا فأحزاب ضيعة، كيقولوا ليها وقفي وقفي جلسي جلسي، هادو اللي كيدخلو لهاد الأحزاب بلا ثقافة سياسية، حنا عندنا الأمية السياسية فالبلاد، فكيوصلو بقدرة قادر إلى البرلمان يلا كان الحزب اللي هوما فيه مرضي عليه". مردفة، "كيوصلو تماك عاد غيقولو ما كايناش الكفاءة هوما براسوهم ما عندهومش الكفاءة، واش يصاحبك هادا سوق عكاظ، هدا راه برلمان، خاصو يدافع على البلاد وحاضرها ومستقبلها، والناس اللي فيه يكونو كيطالعو كيقراو، ويكونو عارفين المخاطر المحدقة بالبلاد، وهاد الناس كاينين فدار غفلون".